  Алёна Григорьева Удмуртилэн тӧроезлэсь ужзэ огдырлы быдэсъясь Александр Бречалов Быдӟым Атыкай оже пыриськем кышномуртлы Вормон парадэ сюрыны юрттыны кыл сётиз. Со сярысь Бречалов 18-тӥ оштолэзе Пичи Пургае ветлэмез дыръя ивортӥз. Быдӟым Атыкай ожысь ветеранлы Александра Кузнецовалы 98 арес. Со Карел фронтын зенитчица луыса служить кариз. Али Александра Кузнецова вынызлэн кышноеныз улэ, со — ужысь ветеран, 93 аресъем Мария Кузнецова. «Александра Кузнецовалэн малпанэз — 9-тӥ куарусёнэ Мускоын Горд площадьын парадэз учкыны. Та адӟем карымон кышномуртлэсь мылкыдзэ быдэстыны тыршо», — гожтӥз Бречалов «Фэйсбукысь» вотэсбамаз. Тегъёс: Удмуртия ПичиПурга Мерлык БыдӟымАтыкайож пенсионеръёс  